b"\n_START_ARTICLE_\nDucati Desmosedici GP7\n_START_SECTION_\nTausta\n_START_PARAGRAPH_\nMotoGP luokkaan tuli uudet s\xc3\xa4\xc3\xa4nt\xc3\xb6muutokset, jonka my\xc3\xb6t\xc3\xa4 viel\xc3\xa4 2006 kaudella k\xc3\xa4ytetyt 990-kuutioiset moottorit rajoitettiin 800-kuutioisiin. Luistonestoa kehitettiin my\xc3\xb6s kyseiselle kaudelle, jonka my\xc3\xb6t\xc3\xa4 mutkissa ajaminen oli turvallisempaa py\xc3\xb6r\xc3\xa4n ollessa huomattavasti vakaampi. Ducatin kisap\xc3\xa4\xc3\xa4llik\xc3\xb6n Filippo Preziosin mukaan talli oli alkanut rakentamaan uutta py\xc3\xb6r\xc3\xa4\xc3\xa4 hyvin aikaisin ja ensimm\xc3\xa4isi\xc3\xa4 versioita testattiin jo toukokuussa 2006. Elokuuhun 2006 menness\xc3\xa4 he olivat rakentaneet kaksikymmenti 800-kuutioista py\xc3\xb6r\xc3\xa4\xc3\xa4 eri asetuksin._NEWLINE_Ducatin tehdastallin lis\xc3\xa4ksi Pramac d'Ant\xc3\xadn k\xc3\xa4ytti samaa py\xc3\xb6r\xc3\xa4\xc3\xa4, jossa kuljettajina olivat Alex Barros, Alex Hofmann kauden kymmeness\xc3\xa4 ensimm\xc3\xa4isess\xc3\xa4 kilpailussa, sek\xc3\xa4 my\xc3\xb6hemmin 13 ja 14 kilpailussa. Chaz Davies ajoi Pramacilla nelj\xc3\xa4 kilpailua ja Iv\xc3\xa1n Silva yhden. Barros saavutti parhaimmillaan kolmannen tilan Italian kilpailussa."